stanford-oval/wikipedia huggingface dataset:
AJR
קריירה > 2019: Neotheater

ב-30 בינואר 2019 הוציאה הלהקה את "100 Bad Days", הסינגל המוביל באלבומם העתידי, Neotheater. הווידאו קליפ הנלווה יצא לאור ב-8 במרץ. השיר נכלל בפלייליסט "Playlist by ME!" של הזמרת-יוצרת האמריקאית טיילור סוויפט באפל מיוזיק, ומילותיו, "maybe a hundred bad days made a hundred good stories, a hundred good stories make me interesting at parties", שימשו כתיאור הפלייליסט. ב-5 במרץ פרסמה הלהקה טיזר לסינגל השני, "Birthday Party". ב-11 במרץ הכריזה הלהקה על אלבום אלבום האולפן השלישי שלהם, Neotheater, וכי ייצא ב-26 באפריל. באותו היום, ביצעו את הסינגל המוביל בג'ימי קימל לייב והוציאו את הסינגל השני. הסינגל השלישי, "Dear Winter", יצא לאור ב-5 באפריל, והווידאו קליפ שלו יצא בהמשך אותו יום. עם צאתו, הגיע האלבום לראש מצעד האלבומים האלטרנטיביים ומצעד אלבומי הרוק של בילבורד, ולמקום השמיני בבילבורד 200. ב-25 באוקטובר פרסמה הלהקה את "Winter Winter 2.0", גרסה מחודשת ובעלת הפקה שונה של השיר המקורי.
קריירה > 2020–2022: OK ORCHESTRA

ב-12 בפברואר פורסם "Bang!", ששימש כסינגל המוביל מתוך אלבומה הרביעי של הלהקה, OK Orchestra. האלבום יצא לאור ב-26 במרץ 2021.
לקראת סוף 2021 החלו משתמשים בפלטפורמת שיתוף המדיה "טיקטוק" לעשות שימוש בשיר "The Good Part", מתוך אלבומם השני, לסרטונים שונים. במקביל, צבר השיר פופולריות ברשתות הסטרימינג. כתוצאה מכך, החליטה הלהקה להוציא את השיר כסינגל, כארבע שנים לאחר צאתו הרשמית כרצועה באלבום. בנוסף, פרסמה הלהקה וידאו קליפ לשיר, בו מבצעת הלהקה את השיר על במת תיאטרון, ולאורכו מתנגנים סרטונים שונים מילדותם. בשנת 2022 צבר גם השיר "World's Smallest Violin", מאלבומם הרביעי, פופולריות בטיקטוק, והגיע כבר למעל 280 מיליון השמעות בספוטיפיי.
ביוני 2022 רמזה הלהקה בטוויטר כי הם עובדים על אלבומם החמישי. ב-29 ביולי 2022 פרסמה הלהקה את הסינגל "I Won't", לצד וידאו קליפ.
2023: The Maybe Man
הלהקה פרסמה את שמו של האלבום החמישי: The maybe man שכולל בתוכו כמה סינגלים ששוחררו לפני יציאתו של האלבום.
במקור AJR הודיעו שהאלבום יצא ב-3 בנובמבר 2023 אך לאחר מכן הודיעו שהם דוחים אותו בשבוע ל-10 בנובמבר.
מאז יציאת האלבום הוא צבר כבר קרוב ל-300 מיליון השמעות בספוטיפיי.
חיים אישיים

האחים הם ממוצא יהודי, ומתארים עצמם כ"יהודים מבחינה תרבותית". הוריהם עובדים כאדריכלים.
ביולי 2023 נפטר אביהם.
אדם פעיל חברתית למען האקלים, ובינואר 2025 הודיע על הוצאת ספר בנושא.
דיסקוגרפיה > אלבומי אולפן

2015: Living Room
2019: The Click
2019: Neotheater
2021: OK Orchestra
2023: The maybe man
הערות שוליים

1 2 3 4 5 6 7 8 9 10  AJR Brothers Wiki, fandom
1 2 3 4 5 6  (Neotheater (album, FANDOM
↑   AJR - The Good Part (Official Video), סרטון  באתר יוטיוב (אורך: 3:15)
↑  The Maybe Man בספוטיפיי
↑  Sarah, Is Ajr Jewish?, www.chicagojewishnews.com (באנגלית אמריקאית)
| AJR |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Living Room • The Click • Neotheater • OK Orchestra |  |
| Living Room | "I'm Ready" • "Woody Allen" • "Infinity" • "Thirsty" |  |
| The Click | "Weak" • "Drama" • "Sober Up" • "The Good Part" • "Burn the House Down" |  |
| Neotheater | "100 Bad Days" • "Birthday Party" • "Dear Winter" |  |
| OK Orchestra | "Bang!" • "Bummerland" • "My Play" • "Way Less Sad" • "World's Smallest Violin" |  |
| שיתופי פעולה | "Pretender" • "All My Favorite Songs" |  |
| סינגלים שלא מתוך אלבום | "The Lotto"‏ • "Let the Games Begin" • "I Won't" |  |
| --- | --- |
בקרת זהויות :  ISNI: 0000 0004 7133 6599  MusicBrainz: 2eb55bd9-cfbf-44fd-a5da-92dd825284c7
איתמר (יישוב)

| --- | --- |
איתמר וברקע שכם והר עיבל
מדינה: ישראל ישראל
מחוז: יהודה ושומרון
מועצה אזורית: שומרון
גובה ממוצע: ‎613 מטר
תאריך ייסוד: 1984
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 1,670 תושבים
    - מתוכם, תושבי ישראל: 1,669 תושבי ישראל
 מפת מיקום  מפה דינמית   (למפת צפון השומרון מוגדלת) איתמר(למפת צפון השומרון רגילה) איתמר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום איתמר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום איתמר32°10′27″N 35°18′27″E﻿ / ﻿32.1741752867726°N 35.3076079096752°E﻿ / 32.1741752867726; 35.3076079096752  heמפת היישובים של מועצה אזורית שומרון באדום - איתמר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 3 מתוך 10

אִיתָמָר היא התנחלות ויישוב קהילתי חקלאי-דתי השוכנת דרומית-מזרחית לשכם, סמוך לכפרים עוורתא ובית פוריכ, ומשתייכת למועצה אזורית שומרון. תחילה נקרא היישוב על ידי המייסדים בשם "תל חיים" על שם תל חייא, תל ארכאולוגי מהתקופה הביזנטית הנמצא ביישוב. לאחר מכן שונה שמו ל"איתמר" על שם הדמות המקראית איתמר בן אהרן הכהן, שלפי המסורת קבור בכפר עוורתא הסמוך ליישוב.
היישוב שוכן בגב ההר, ונחשב להתנחלות אידאולוגית. ביישוב מתגוררות כ־200 משפחות. היישוב שוכן על רכס גדעונים.
היסטוריה > ניסיון ההתיישבות ברוג'ייב ובג"ץ אלון מורה

ניסיון ההתנחלות הראשון באזור התבצע על ידי "גרעין אלון מורה" ביוני 1974 בסמוך לבסיס הצבאי שבו שוכנת חטיבה מרחבית שומרון.
ב-3 ביוני 1979 אישרה הממשלה את התיישבות הגרעין סמוך לכפר רוג'ייב בגבעה 637, כ-500 מטר מצפון למיקום הנוכחי של איתמר. ב-5 ביוני 1979 חתם מפקד אזור יהודה ושומרון, תת-אלוף בנימין בן אליעזר, על צווים לתפיסת שטח של כ-800 דונמים ולאחר יומיים עלו המתיישבים למקום. לצורך הקמת היישוב (שנקרא אז "אלון מורה") הוקצו 50 מיליון ל"י והוחלט שהוא יאוכלס תוך חודשיים.
ב-20 ביוני 1979 הגישו חלק מבעלי הקרקע הפרטית ברוג'ייב (בעלי שטח של 125 דונמים) לבית המשפט הגבוה לצדק בקשה לצו מניעה נגד תפיסת אדמותיהם הפרטיות. הממשלה הטילה על הרמטכ"ל, רפאל איתן, להגיש תצהיר להצדקת הצורך הביטחוני בתפיסת השטח. אולם לצד תצהירו של הרמטכ"ל הגיש שר הביטחון עזר ויצמן (באמצעות מזכיר הממשלה, במענה לדרישת בית המשפט) תצהיר משלו ובו טען שהוא "סבור כי ניתן לממש את צורכי הביטחון שלא בדרך הקמת יישוב במקום האמור". בג"ץ פסק ב-22 באוקטובר 1979 ששיקולי הביטחון לא היו עיקריים ולכן על המדינה לפנות את המתנחלים מאדמות העותרים תוך 30 יום. בעקבות זאת הועתקה אלון מורה לגבעה 756 שבהר כביר.
היסטוריה > הקמת היישוב

היישוב איתמר הוקם ב-8 במאי 1984 בשם "תל חיים", על ידי גרעין של מספר משפחות מירושלים מיוצאי מכון מאיר שהתעתדו להקים את "כוכב השחר ב".
היישוב שוכן בסמוך לאתר ההיסטורי תל ארומה, מבצר עתיק ככל הנראה מימי החשמונאים.
בתחילה הועלתה הצעה לקרוא ליישוב בשם "אגוז" בהשראת הביטוי התלמודי "אגוזי פרך" (המזוהה עם היישוב בית פוריכ הסמוך), אך תושבי היישוב רצו לקרוא ליישוב בשם "תל חיים" על שם "תל חייא", אתר ארכאולוגי בשטח היישוב. ועדת השמות הממשלתית התנגדה לשם זה והחליטה בסופו של דבר על השם "איתמר", על שם בנו של אהרון הכהן שלפי המסורת קבור בכפר הסמוך עוורתא. היישוב תוכנן ל-1,500 משפחות, ושטח אדמותיו מסתכם בכ־6,000 דונם.
בין השנים 1996 ל-1999 הוקמו ברכס גדעונים הסמוך מספר מאחזים: גבעות עולם (שהקים אברי רן המכונה "אבי המאחזים"), מצפה שלושת הימים, חוות אלומות, גבעת ארנון, הר גדעון וגבעת ינוח.
גרעין ההתנחלות הוקם על אדמות מדינה, אך לאיתמר לא אושרה תוכנית בניין עיר (תב"ע). במרץ 2011 החליטה הממשלה לקדם לקדם את הסדרת היישוב ולאשר תב"ע באיתמר. לפי חוות דעת (ביניים) בנושא מאחזים בלתי מורשים של טליה ששון חלק מההתנחלות שוכן על קרקע פרטית פלסטינית;.
בספטמבר 2012 אישר שר הביטחון אהוד ברק בניית יותר מ-500 יחידות דיור חדשות באיתמר, אך באוקטובר 2015 חזר בו ראש הממשלה בנימין נתניהו מאישור התוכנית בשל חששו מלחץ בינלאומי.
ביוני 2014 נחנכה שכונת "נופי ארומה", הקרויה על שם העיר המקראית הסמוכה ארומה, וביולי 2015 נחנך שלב ב' של השכונה.
פעילות חינוכית ודתית

ביישוב פועלות "הישיבה התיכונית "חיצים" והישיבה הגבוהה איתמר. בכל אחת מהן כ-200 תלמידים. בעבר עמד בראש הישיבה הגבוהה הרב אביחי רונצקי וכיום הרב יהושע ון דייק. במקום גם תלמוד תורה ובית ספר יסודי לבנות "באר מרים". ביישוב פועל סניף בני עקיבא נפרד ובית נוער הפעיל בעיקר בסופי שבוע ובחופשות. כן פועלת בו ישיבת "תאג' התורה" של חסידות חב"ד. הלימודים בה מתקיימים בערבית, במטרה להכשיר שליחים שיפיצו את שבע מצוות בני נח בעולם הערבי.
הרב אביחי רונצקי שימש כרב היישוב בשנים הראשונות לקיומו, ואחריו כיהן הרב נתן חי. כיום עומד בתפקיד הרב דניאל לונצר.
חקלאות ביישוב

איתמר הוא יישוב חקלאי, שמתמחה בחקלאות אורגנית. נמצאות בו חממות רבות, שטחים חקלאיים נרחבים שבהם: כרמים, מטעים וגידולי קרקע, ובנוסף לגידולי הקרקע מיוצרים גם ביצי חופש וגבינות בוטיק.
אירועים ביטחוניים ביישוב ובסביבתו

במהלך האינתיפאדה השנייה סבל היישוב מפיגועי טרור שבוצעו על ידי חדירות ליישוב וירי בדרכים סביבותיו, בהם נרצחו 16 מתושבי היישוב ו־3 מתלמידי הישיבה התיכונית.
ב-19 באוגוסט 2004 קצין בבביטחון המסכל הפלסטיני תקף בירי את שער היישוב, ורצח את רבש"ץ היישוב, שלמה מילר.
ביישוב אירעו לפחות 4 ניסיונות חדירה: במאי 2002 נרצחו שלושה מתלמידי הישיבה התיכונית חיצים, כעבור חודש נרצחו ארבעת בני משפחת שבו ותושב נוסף, חודש נוסף עבר, ומחבל חמוש בשני סכינים חדר ליישוב, פצע בני זוג וחוסל.
במרץ 2011 נרצחו 5 בני משפחת פוגל.
בעקבות האיומים הביטחוניים על היישוב הוקם בראשית העשור הראשון של המאה ה-21 שטח ביטחוני מיוחד (שב"מ) סביב היישוב שנועד לספק לו הגנה, בדומה לשטחים דומים שהוקמו סביב יישובים אחרים. המערכת כוללת גדר התרעתית, גדר תלתלית מעכבת ואמצעי תצפית והתרעה. בתחומי שטח זה מצויות אדמות בבעלות פלסטינים, הנכנסים לעיבוד שטחים אלו בתיאום וליווי צה"ל.
מאחזים הקשורים ליישוב

בשנת 1996 הוקם על רכס גדעונים, ממזרח ליישוב, המאחז גבעות עולם. מאז נבנו מאחזים נוספים ונקודות תצפית היוצרים רצף בין גב ההר לבקעת הירדן. בין המאחזים גבעת ארנון 777, הר גדעון, הנקודה הכפרית, גבעת ינוח וחוות אלומות. המאחזים של איתמר מאופיינים בפעילות חקלאית, חלק גדול ממנה בצורה של חקלאות אורגנית.
אתרים בולטים > חורבת חייא

ביישוב התגלה באתר חורבת חייא שרידי יישוב הכוללים מקוואות טהרה, מערות קבורה בורות מים ומבנה גזית יפה שנחשף בחפירות קמ"ט ארכאולוגיה על ידי עוזי גרינפלד בשנת 2019.
בשנת 2021 נערכו באתר חפירות על ידי משלחת מטעם המכון לארכאולוגיה באוניברסיטת בר-אילן בניהולו של ד"ר דביר רביב. באתר נמצאו כ-30 מטבעות ובהם מטבע כסף נדיר מהתקופה החשמונאית, המטבע טטרדרכמה. לדברי רביב המטבע דומה לשקל צורי שנטבע בעיר צור בתקופת החשמונאים ועד שנת 66 לספירה. מטבעות אלו שימשו את היהודים כמס "מחצית השקל" בירושלים. מטבע נדיר זה מצביע על התיישבות בתקופת "בית שני". לדברי רביב מדובר ביישוב כפרי מתקופת הבית השני והתקופה הרומית, אולם לא ברור אם מדובר בהתיישבות יהודית או שומרונית.
אתרים בולטים > בריכת אירוס השומרון

דרומית מזרחית ליישוב ברכס ארומה, צפונית למבצר ארומה, שוכנת בריכת שכשוך מלאכותית בשם "בריכת אירוס השומרון". שם הבריכה ניתן לה על שמו של פרח אירוס השומרון, היות שהבריכה שוכנת בלב האזור בו בחודשי האביב ישנה הפריחה הגדולה ביותר של הפרח. המים בבריכת השכשוך מסוננים באמצעים ביולוגיים.
הבריכה נחנכה בחול המועד סוכות תשע"ה, אוקטובר 2014, על ידי קרן 'ידידי איתמר' לזכרם של שלמה מילר, רכז הביטחון של היישוב שנהרג בהיתקלות עם מחבלים סמוך למקום הבריכה בשנת 2004 ושל לוי גולדשמיט[דרוש מקור: המקור המצוטט מציין רק את עצם הקמת הבריכה, אבל אינו מציין את הרקע להקמתה].
גלריית תמונות

"קבר גדעון" בהר ג'דוע שבתחומי היישוב
בניין הישיבה באיתמר "משכן אהוד", 4/12
בניין בית הכנסת החדש על שם נרצחי היישוב
תצלום אוויר של שכונת אמנה הצפונית באיתמר
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יוסף ולטר, ההחלטה על אלון מורה תביא להפקעת 800 ד' אדמות פרטיות, מעריב, 4 ביוני 1979
↑  יוסף צוריאל, אלון מורה יאוכלס תור חודשיים, מעריב, 11 ביוני 1979
↑  בג"ץ 390/79 דויקאת נגד ממשלת ישראל - הידוע כ"בג"ץ אלון מורה"
↑  בית המשפט החליט יש לפנות את אלון מורה, מעריב, 23 באוקטובר 1979
↑  בוקי נאה, "תל חיים" מוקם על גבעה ליד שכם, מעריב, 8 במאי 1984
↑  רשימת שמות מאת ועדת השמות הממשלתית, ילקוט הפרסומים 3165, 24 בפברואר 1985, עמ' 1490
↑  אביב לביא, אימת הגבעות, באתר הארץ, 8 באפריל 2003
↑  חיים לוינסון, מזכירות איתמר ורב היישוב מצטרפים לביקורת על אברי רן, באתר הארץ, 7 בינואר 2013
1 2   חיים לוינסון, ראש הממשלה חזר בו מהתוכנית לאישור 538 יחידות דיור באיתמר זאת בשל חששו של נתניהו מלחץ בינלאומי, באתר הארץ, 8 באוקטובר 2015
↑  טליה ששון, חוות דעת (ביניים) בנושא מאחזים בלתי מורשים, 09/03/2005, עמ' 101
↑  כל האמצעים כשרים - מדיניות ההתנחלות בגדה המערבית - יולי 2010
↑  חיים לוינסון, ברק אישר בניית יותר מ-500 יחידות דיור חדשות בהתנחלות איתמר, באתר הארץ, 12 בנובמבר 2012
↑  תוכן שיווקי, הכירו את השכונה החדשה באיתמר, באתר ערוץ 7, ‏2017-01-08
↑  עמיחי רובין, ‏התשובה לטרור באיתמר: שכונה חדשה ורחוב ע"ש גלעד זר, באתר "סרוגים", 6 ביוני 2014
↑  נצחיה יעקב, השליחים לעולם המוסלמי: "תאג' התורה" היא הישיבה החסידית-הערבית הראשונה, באתר ynet, 24 באוגוסט 2020
↑  אורלי הררי, הרב דניאל לונצר הוכתר לרב היישוב איתמר, באתר ערוץ 7, ‏24 ביוני 2022
↑  אפרת וייס, רכז הביטחון של איתמר, שלמה מילר, נהרג בפיגוע, באתר ynet, 13 באוגוסט 2004
↑  הובאו למנוחות נרצחי הפיגוע באיתמר, באתר ערוץ 7, 29 במאי 2002
↑  איתמר: אם, 3 בניה ושכנם נהרגו בחדירת מחבל, וואלה!, 21 ביוני 2002
↑  אפרת וייס ופליקס פריש, חדירה ליישוב איתמר: בני זוג נפצעו והרגו את המחבל, באתר ynet, 30 ביולי 2002
↑  יאיר אלטמן, פיגוע באיתמר: זוג הורים ושלושה מילדיהם נרצחו, באתר ynet, 12 במרץ 2011
↑  אליאור לוי, מבט מהאוויר: צה"ל "הלבין" תפיסת שטח פלסטיני, באתר ynet, 18 ביוני 2013
↑  על הנקודה הכפרית
↑  חגי הוברמן, מטבעות נדירים נתגלו בחפירות בשטח היישוב איתמר, באתר מצב הרוח
↑  גלעד כרמלי, איפה אפשר לראות פריחה של אירוסים, באתר ynet, 27 בינואר 2023
↑  זיו ריינשטיין‏, השילוש הקדוש: פריחת האירוס הלבנה, תצפית וטבילה, באתר וואלה, 6 באפריל 2021
↑  בשומרון נחנך מעיין אקולוגי אירוס השומרון, באתר הקול היהודי
↑  אל תפספסו: אירוס השומרון הנדיר החל לפרוח, באתר "סרוגים", 1 באפריל 2015
| --- | --- |
בקרת זהויות :  NLI: 987007588266405171  VIAF: 317132500   WorldCat (עם VIAF): 317132500 
שקיעה באיתמר מבט ליצהר
מרי פופינס (סרט)

| --- | --- |

כרזת הסרט בעברית בהפצה של 1986
 מבוסס על:  מרי פופינס 
 בימוי:  רוברט סטיבנסון 
 הופק בידי:  וולט דיסני
 תסריט:  ספר: פמלה לינדן טרוורס תסריט: ביל וולש דון דה גראדי
 עריכה:  קוטון וורברטון
 שחקנים ראשיים:  ג'ולי אנדרוז דיק ואן דייק קרן דוטרייס מאתיו גארבר דייוויד טומלינסון גליניס ג'ונס הרמיוני באדלי ריטה שואו אד ווין
 מדבבים:  אלן נפייר ג'י פט אומאלי מארני ניקסון ג'יני טיילר דאל מקקנון דוז באטלר ת'ראל רייבנסקרוף 
 מוזיקה:  רוברט ב. שרמן ריצ'רד מ. שרמן אירווין קוסטל
 צילום:  אדוארד קולמן 
 אנימטור:  המילטון לוסק, אולי ג'ונסטון, פרנק תומאס, אריק לארסון, וורד קימבל, Hal Ambro, ג'ון לונסברי, קליף נורדברג, מילט קאהל, Jack Boyd 
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, הוצאה ביתית, וידאו על פי דרישה, ערוץ לקליטה חופשית 
 הקרנת בכורה:  12 בנובמבר 1964 ישראל27 בנובמבר 1965
 משך הקרנה:  140 דק' 
 שפת הסרט:  אנגלית 
 סוגה:  סרט פנטזיה, סרט לכל המשפחה, סרט מבוסס יצירה ספרותית, סרט קומדיה, סרט מוזיקלי, סרט מונפש למחצה 
 מקום התרחשות:  לונדון 
 תקופת התרחשות:  התקופה האדוארדית, 1910 
 תקציב:  $6,000,000
 הכנסות:  $102,272,727
 הכנסות באתר מוג'ו:   marypoppins
 פרסים:  פרס אוסקר לשחקנית הטובה ביותר (ג'ולי אנדרוז)  פרס אוסקר לאפקטים הטובים ביותר (פיטר אלנשו, המילטון לוסק, Eustace Lycett)  פרס אוסקר למוזיקה המקורית הטובה ביותר (ריצ'רד שרמן, רוברט ב. שרמן)  פרס אוסקר לעריכה הטובה ביותר (קוטון וורברטון)  פרס אוסקר לשיר המקורי הטוב ביותר (Chim Chim Cher-ee) 
 סרט הבא:  מרי פופינס חוזרת (2018)
 תרגום לעברית:  1965 - עמרם אשכולי 1984 (התרגום שנפוץ גם בגרסאות ה-VHS וה-DVD) - בני תורתי
 https://www.apps.disneyplus.com/il/movies/mry-pvpyns/1260018316
 דף הסרט ב־IMDb
 
כרזת המחזמר מ 2004
מרי פופינס (באנגלית: Mary Poppins) הוא סרט מוזיקלי משנת 1964 של חברת וולט דיסני שנעשה על פי עלילת ספר בעל אותו שם. דמותה של פופינס הייתה תפקידה הקולנועי הראשון ואחד מתפקידיה הבולטים והזכורים של השחקנית והזמרת ג'ולי אנדרוז. הסרט זכה לפרסים רבים ולהערכה גדולה בקרב תעשיית הקולנוע. ב-2013 הסרט הוכרז בידי ספריית הקונגרס כסרט לשימור בארכיון הסרטים הלאומי של ארצות הברית.
עלילת הסרט מבוססת על הספר "מרי פופינס" שנכתב בידי הסופרת האנגלית פמלה לינדן טרוורס בשנת 1934.
ב-15 בדצמבר 2004 הועלה עיבוד תיאטראלי לסרט בלונדון בצורת מחזמר באותו השם ובשנת 2006 הועלה המחזמר גם על במות ברודוויי.
קיצור העלילה

העלילה מגוללת את סיפורה של משפחת בנקס המתגוררת בלונדון, בשנת 1910. בני המשפחה הם ג'ורג' בנקס הבנקאי הרציני, ויניפרד בנקס לוחמת למען זכויות האישה ושני ילדיהם, ג'יין ומייקל.
ג'ורג' בנקס הרציני שקוע בעבודתו בבנק ובשירות הבוס שלו ואילו ויניפרד עסוקה בפעילותה ושניהם כמעט שלא מקדישים זמן לילדיהם אלא מפקידים את טיפולם בידי אומנות שונות, שלא מצליחות לשרוד בתפקיד. כאשר מתפטרת האומנת קטי, מתחיל מר בנקס לחפש אומנת חדשה. הילדים מציגים לפניו את דמות האומנת האידיאלית בעיניהם, אולם הוא קורע את ההודעה שהם כתבו והשליך אותה לאח ומפרסם הודעה משלו לאומנת "קלאסית", אישה רצינית, נוקשה ומסודרת.
אל הבית מגיעות הרבה אומנות אך רוח עזה מעיפה את כל שאר האומנות ומי שמגיעה לבית משפחת בנקס היא מרי פופינס, אומנת אשר עונה בדיוק לדמות האומנת שהילדים רצו. פופינס משלבת בתוכה קסם, רגישות ואהבה, ותחת טיפולה חווים הילדים שורה של הרפתקאות מופלאות. אופייה של פופינס מוביל להתנגשות עם מר בנקס, אולם בסוף הסרט היא מצליחה לגשר בינו לבין ילדיו, ולאחד את משפחת בנקס למשפחה מאושרת ומלוכדת.
הפקה

"מרי פופינס" הוא סרט מוזיקלי, רווי אווירת פנטזיה וקסם. במהלך הפקת הסרט, הסופרת, פמלה לינדן טרוורס, הטילה תחילה וטו כבד על הפקת מרי פופינס. בין היתר דרשה שבסרט לא יירמז רומן בין מרי פופינס לברט, מנקה הארובות. כמו כן, לא הסכימה לליהוק דיק ואן דייק בתור ברט, שינתה את שמה של האם ממשפחת בנקס מ"סינתיה" ל"ויניפרד", והתנגדה להופעת קטעי הנפשה בסרט. על ההפקה הנוקשה נעשה בשנת 2013 סרט בשם "להציל את מיסטר בנקס" שזכה להצלחה רבה.
דמויות

מרי פופינס (ג'ולי אנדרוז)
ברט / מר דאוז האב (דיק ואן דייק)
ג'ורג' בנקס (דייוויד טומלינסון)
ויניפרד בנקס (גליניס ג'ונס)
אלן המשרתת (הרמיוני באדלי)
קלרה בריל הטבחית (ריטה שואו)
ג'יין בנקס (קארן דוטריס)
מייקל בנקס (מאתיו גרבר)
האומנת קטי (אלזה לנצ'סטר)
השוטר ג'ונס (ארתור טריצ'ר)
אדמירל בום (רג'ינאלד אואן)
הדוד אלברט (אד וין)
אשת הציפורים (ג'יין דארוול)
מר דאוז (ארתור מיילט)
מר בינקל (דון בארקליי)
השועל (דאלאס מקנון)
צוות המדבבים בהפקת הדיבוב העברי

גרסת הדיבוב לסרט זה בוימה על ידי שרון כהן והופקה באולפני אלרום בשנת 2005. זו הייתה הפקת דיסני הראשונה בישראל שלא בוימה ותורגמה על ידי שפרירה זכאי.
בגרסה העברית של הסרט השתתפו בדיבוב הדמויות:
מרי פופינס (דיאלוגים: עדי קוזלובסקי, שירה: נינט טייב)
ברט / מר דאוז האב  (דרור קרן)
מר בנקס (אוהד שחר)
גברת בנקס (שרית וינו-אלעד)
ג'יין בנקס (גל ענבי)
מייקל בנקס (גל שמי)
אדמירל בום (יוסי יבלונקה)
הדוד אלברט (אלברט כהן)
מר בינקל (יוסי קאנץ)
מר דאוז (דב רייזר)
אלן המשרתת (מרים גבריאלי)
בריל הטבחית (נורית כהן)
שירים

"שוויון לנשים" (מושר על ידי גברת בנקס, אלן המשרתת ובריל הטבחית)
"החיים שאני מנהל" (מושר על ידי מר בנקס)
"האומנת המושלמת" (מושר על ידי ג'יין ומייקל)
"כפית של סוכר" (מושר על ידי מרי פופינס)
"יום חג" (מושר על ידי ברט ומרי פופינס)
"סופרקאליפרג'ליסטיקאקספיאלידושס" (מושר על ידי מרי פופינס וברט)
"הישארו ערים" (מושר על ידי מרי פופינס)
"אני אוהב לצחוק" (מושר על ידי הדוד אלברט, מרי פופינס וברט)
"החיים המושלמים - חזרה" (מושר על ידי מר בנקס ומרי פופינס)
"האכילו את הציפורים" (מושר על ידי מרי פופינס)
"פיקדון" (מושר על ידי חבר המנהלים של הבנק ומר בנקס)
"צ'ימצ'ימני" (שיר מנקי הארובות מושר על ידי ברט)
"כל דבר בזמנו" (מושר על ידי מנקי הארובות)
"בואו נעיף עפיפון" (מושר על ידי משפחת בנקס וברט)
פרסי אוסקר

הסרט היה מועמד לעשרה פרסי אוסקר, ביניהם פרס האוסקר לסרט הטוב ביותר, מתוכם זכה בחמישה:
פרס אוסקר לשחקנית הטובה ביותר - ג'ולי אנדרוז
פרס אוסקר לעריכה הטובה ביותר
פרס אוסקר לפסקול המקורי הטוב ביותר
פרס אוסקר לשיר המקורי הטוב ביותר - על השיר Chim Chim Cher-ee
פרס אוסקר לאפקטים הטובים ביותר
סרט המשך

ב-14 בספטמבר 2015, הודיעה חברת וולט דיסני שתפיק סרט המשך למרי פופינס והסרט יתרחש 20 שנה לאחר הסרט המקורי. רוב מרשל יהיה במאי הסרט בעוד ג'ון דלוקה ומארק פלאט יהיו המפיקים. ב-25 באפריל 2016, פרסמה חברת וולט דיסני את השחקנים אמילי בלאנט בתפקיד מרי פופינס ולין-מנואל מירנדה בתפקיד ג'ק, מדליק פנסי הרחוב, שיככבו בסרט ההמשך.
ב-31 במאי הוכרז ששם הסרט יהיה "מרי פופינס חוזרת", והוא יתרחש 20 שנה לאחר הסרט המקורי. סרט ההמשך יצא לאור ב-20 בדצמבר 2018. במהלך הסרט, מרי פופינס חוזרת לבקר בבית משפחת בנקס, ומסייעת למייקל האלמן בגידול ילדיו.
ראו גם

להציל את מיסטר בנקס
צלילי המוסיקה
המיטה המעופפת
הערות שוליים

↑  סרט הסרטים של השנה בעל 4 אוסקרים, מעריב, 19 בנובמבר 1965
↑  קולנוע "תל־אור", דבר, 28 בנובמבר 1965
↑  "פורום פילם" גאה להציג את סרטו של וולט דיסניי בעל 4 אוסקרים, מעריב, 17 בנובמבר 1965
↑  פורום פילם גאה להציג את המחזמר הקולנועי של וולט דיסניי שזכה ב־5 אוסקרים, חרות, 26 בנובמבר 1965
↑  Snetiker, Marc (14 בספטמבר 2015). "Exclusive: Disney developing new original musical featuring Mary Poppins; Rob Marshall to direct". Entertainment Weekly. נבדק ב-14 בספטמבר 2015. {{cite news}}:  (עזרה)
↑  Lang, Brent (25 באפריל 2016). "Disney Claims Dates for Several New Movies; Confirms 'Jungle Book 2,' 'Mary Poppins' Sequel". Variety. נבדק ב-25 באפריל 2016. {{cite news}}:  (עזרה)
↑  "Disney's Mary Poppins sequel to get Christmas Day debut". BBC. 1 ביוני 2016. {{cite news}}:  (עזרה)
↑  Pedersen, Erik (31 במאי 2016). "'Mary Poppins' Sequel Gets Title & Release Date From Disney". Deadline Hollywood. נבדק ב-31 במאי 2016. {{cite news}}:  (עזרה)
↑  Kroll, Justin (31 במאי 2016). "Disney Announces Release Date for 'Mary Poppins' Sequel". Variety. נבדק ב-31 במאי 2016. {{cite news}}:  (עזרה)
| --- | --- |
בקרת זהויות :  NLI: 987009631487605171  BnF: cb164574862 (data)  GND: 7613477-5  MusicBrainz work: 4920f9fc-c50c-424d-9ab1-77733e6f8fc7  SUDOC: 185864694  VIAF: 210979770   WorldCat (עם VIAF): 210979770
אדולף ארבסלה

| --- | --- |

 לידה:  27 במאי 1881 ניו יורק, ארצות הברית 
 פטירה:  2 במאי 1947 (בגיל 65) איקינג, אזורי הכיבוש בגרמניה 
 זרם באמנות:  אקספרסיוניזם 
 
אדולף אֶרְבְּסְלֶה (בגרמנית: Adolf Erbslöh;‏ 27 במאי 1881, ניו יורק – 2 במאי 1947, איקינג) היה צייר אקספרסיוניסט גרמני, ממייסדי "קבוצת האמנים החדשה של מינכן" (גר').
ביוגרפיה

ארבסלה נולד למשפחת סוחרים שמקורה בעיר ברמן. אביו, גוסטב אדולף (1844–1900), היה שותף זוטר בחברת הייצוא "Dieckerhoff, Raffloer & Co". ועבד במשך חמש עשרה שנים במשרדיה בניו יורק, עד שחזר לברמן בשנת 1887. אדולף עבר הכשרה מסחרית, אך הפגין כישרון בציור. בשנת 1901, לאחר מות אביו, זנח את הקריירה העסקית והחל ללמוד באקדמיה לאמנויות בקרלסרוהה, שם למד אצל ארנסט שורט ולודוויג שמיט-רויטה. בשנת 1905 עבר למינכן והמשיך את לימודיו באקדמיה לאמנויות היפות תחת הנחייתו של לודוויג פון הרטיך.
בשנת 1907 נישא לבת דודתו מדרגה שנייה, אדלינה שוכרד (1880–1974), בתו של הוגו שוכרד, בעל חברת ייבוא-ייצוא גדולה. שנה לאחר מכן הגה את הרעיון להקמת "קבוצת האמנים החדשה של מינכן", שנוסדה רשמית בשנת 1909. תחילה שימש כמזכיר הקבוצה. התערוכה הראשונה שלהם נערכה בברמן, ואחריה התקיימה תערוכה פומבית בגלריה היינריך טנהויזר במינכן. בשנת 1910 הציגו לראשונה במוזיאון, במה שכיום נקרא מוזיאון פון דר היידט בוופרטל. באותה שנה, בעקבות פרישתו של וסילי קנדינסקי – אחד ממייסדי הקבוצה, שהקים זרם מתחרה בשם "הפרש הכחול" – נבחר ארבסלה ליושב ראש הקבוצה. בשנת 1913 השתתף בהקמת "הניתוק החדש של מינכן" (גר'), יחד עם עמיתים מה וחברים לשעבר מ-"הניתוק האמנותי של מינכן". תערוכתם הראשונה התקיימה ב-1914.
בשנת 1915 גויס לצבא ושירת בפלנדריה ובצרפת. בשנת 1916 מונה לצייר מלחמה במטה הגדוד בקרב ורדן, אך מכיוון שלא היה קצין, הועסק בפועל כפקיד עזר. ציוריו מתקופה זו כוללים דיוקנאות של חבריו לנשק, נופי יערות ובתים הרוסים. ציוריו משנות המלחמה מתאפיינים בצבעים כהים וחיוורים. בשנת 1919 שב למינכן.
בשנים שלאחר מכן יצא עם אדלינה למסע בווסטפאליה, שם יצר אלבום רישומים. במהלך שנות ה-20 פנה אל זרם "המציאות החדשה" (גר'), שצמח כתגובה לאקספרסיוניזם והתאפיין בחזרה להדגשות של אור וצל, בניגוד לסגנון האקספרסיוניסטי.
תערוכת היחיד האחרונה שלו התקיימה בשנת 1931. בשנת 1934 תוכננה לו תערוכה קבוצתית, אך היא בוטלה לאחר שעבודותיהם של חברי "קבוצת האמנים החדשה של מינכן" לשעבר הוכרזו כ"אמנות מנוונת" על ידי המשטר הנאצי. בשנת 1937 הוחרמו ארבעה מציוריו מאוספים ציבוריים והושמדו. בעקבות זאת פרש לביתו ליד איקינג, חי חיי פרישות ונמנע מכל פעילות ציבורית עד מותו בשנת 1947.
ראו גם: יצירות מעשה ידי אדולף ארבסלה

נערה עם חצאית אדומה
פוזיטנו